კეიმადა-გრანდი

კეიმადა-გრანდი ვარ-და გვერიშ კოკი (პორტ. Ilha da Queimada Grande) — კოკი ატლანტიშ ოკიანეს, ბრაზილიაშ მატერიკულ წყარპიჯიშე 35 კმ-შ მეძენას, ნოღა სან-პაულუშ ობჟათე ნორთიშ მანგას. გეოგრაფია კოკიშ ფართობი რე 0,43 კმ² დო ზუღაშ დონეშე სიმაღალა რე 206 მ, მარა ჩინებული რე მუჭოთ მოსოფელიშ ართ-ართი არძაშე ოშქურანჯი გვერიშ გვარობაშ არანი — კოკიშ ბოტროპსი (Bothrops insularis), ნამუშ ნაჩამინა გჷმიჭანუანს ორგანიზმიშ ნორშვიშ ბიწორი ღურალას, ჭაჭეფიშ კონწარ უბაღერალას, კუჭ-ჭჷშ ზისხირულას, ტვინიშ ზისხირიულას, შვანეფიშ 7% ღურას გჷმიჭანუანს. თე სამანჯელით, დო თაშნეშე აბანობური ფლორაშ დო ფაუნაშ ჩუალაშ ღანკით, ქიანაშ თარობას კოკიშა სურება ვაშინერაფილო აფჷნა გჷნორთინაფილი. ეკონომიკა კოკის გედგჷ ოსინთუ, ნამუთ ავტომატურ რეჟიმს მუშენს. კოკიშ გოხოლუაშ წყარს გოხურგელი რე ჩხომჭოფუა დო დაივინგი. კეიმადა-გრანდი ტურისტეფშო ვა რე მოხუჯური. ბრაზილიაშ კანონდვალუაშ დონეშა კოკიშა არხოს მენჩურა ხოლო ვაშილებე. რესურსეფი ინტერნეტის კეიმადა გრანდი — ბრაზილიაშ გვერიშ კოკი სქოლიო